Jesus se gesprek - Christian Motivations
Jesus se gesprek
Kom ons vra vindag vir jesus om ons teen Sy boesem vas te druk en alles wat ons so moeg en oorlaai laat voel in sy hande te laat en laat hom in beheer oor alles.
Kom rus 'n bietjie hier in My teenwoordigheid­­­­. Kom vertel my wat dit is wat die trane vandag so in jou oë laat blink. Jy dink niemand sien die hartseer raak nie, maar My kind, weet jy dan nie dat Ek jou ken voor jy uit die moederskoot gekom het nie. Ek ken jou omstandighede, Ek verstaan die seer, Ek sien die rustelose rondrol as die nagstilte om jou vou, daarom wil Ek hê jy moet eers 'n rukkie hier by My voete kom sit en rus vind.
Jy veg so teen omstandighede wat jy nie kan verander nie, maar Ek kan.
Jy stoei met finansies wat nie wil balanseer nie, maar vra My ek kan dit vir jou doen.
Die kinders lyk asof hulle buite beheer is, maar het jy al die probleem met My bespreek.
Die huwelik se pilare wat krake in het, onthou ek is die Meester bouer.
Ek wil nie hê dat jy sulke swaar laste moet dra nie, Jy is my kosbare kind, die een vir wie Ek my lewe afgelê het. En net soos wat jy enige iets vir jou kinders sal doen, sal Ek enige iets doen om weer vreugde liggies in jou oë te sien blink.
Ek het vandag 'n begeerte om jou teen My boesem vas te druk, om saggies met jou te praat, en vir jou te sê, My uitnodiging staan nog: Kom na My toe as jy moeg en oorlaai is, Ek gee jou rus. Raak rustig, raak kalm, en los jou laste net hier by My voete, ek sal sorg, en al wat jy moet doen is om My te loof en te eer. Jy is geskape sodat Ek my in jou kan verlustig, en nou hou jou laste jou weg van My af.
Ek vee nou al jou trane af, en ek neem al jou laste weg; Vertrou My net en laat die res aan My oor.
Ek het jou lief met 'n ewige liefde, 'n liefde wat nooit vergaan nie, 'n liefde wat soos die oseaan 'n begin het, maar jy nie die einde daarvan kan sien nie. Jy is My kosbare kind, hou My hand styf vas en weet Ek het beheer oorgeneem.